L 82/14 Euroopan unionin virallinen lehti 27.3.2015 KOMISSION ASETUS (EU) 2015/5 16, annettu 26 päivänä maaliskuuta 2015, .eu-aluetunnuksen perustamista ja käyttöä koskevista yleisistä toimintasäännöistä ja rekisteröintiä koskevista periaatteista annetun asetuksen (EY) N:o 874/2004 muuttamisesta (ETA:n kannalta merkityksellinen teksti) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon aluetunnuksen ”.eu” perustamisesta 22 päivänä huhtikuuta 2002 annetun Euroopan parlamentin ja neuvoston asetuksen (EY) N:o 733/2002 (') ja erityisesti sen 5 artiklan 1 kohdan, on kuullut rekisteriä asetuksen (EY) N:o 733/2002 5 artiklan 1 kohdan mukaisesti, sekä katsoo seuraavaa: (1) — Kansainvälistettyjen verkkotunnusten (IDN) käyttöönotto on aiheuttanut riskejä siitä, että eri merkistöissä rekisteröidyt mutta visuaalisesti sekaannusta aiheuttavat verkkotunnukset voidaan sekoittaa toisiinsa. Tämä voi johtua erityisesti niihin sisältyvien merkkien visuaalisesta samankaltaisuudesta (esim. kyrillinen pieni kirjain ”m” ja latinalainen pieni kirjain ”n”). Tällaisten riskien minimoimiseksi rekisterin olisi tehtävä teknisiä tarkastuksia, jotka voivat johtaa tällaisten kansainvälistettyjen verkkotunnusten rekisteröinnin hylkäämiseen. Teknisissä tarkastuksissa olisi noudatettava kansainvälisiä standardeja, ja tarkastukset voidaan tarvittaessa saattaa ajan tasalle. (2) — .eu-aluetunnusten turvallisuuteen ja mahdolliseen väärinkäyttöön liittyvien tarkastusten laajentamiseksi on tarpeen varmistaa, että rekisteri tarkistaa rekisteröintihakemusten pätevyyden myös ennen rekisteröintiä eikä pelkästään sen jälkeen. Tarkistus olisi tehtävä rekisterin aloitteesta tai kyseisen verkkotunnuksen rekisteröintiin liittyvän riidan takia. (3) — Nykyinen .eu-aluetunnusta hallinnoiva rekisteri on ilmoittanut komissiolle, ettei komission asetuksen (EY) N:o 874/2004 (?) 17 artiklan nojalla aiemmin varattuja verkkotunnuksia ”eurethix.eu”, ”eurethics.eu” ”euthics.eu” tulla käyttämään, minkä vuoksi ne olisi poistettava mainitusta artiklasta ja vapautettava käyttöön sen jälkeen, kun tarkistettu asetus on julkaistu. ” » (4) — Tietyt erityiset merkit, kuten & (saksan kaksois-s) ja c (kreikan loppu-sigma), eivät olleet käytettävissä, kun .eu-aluetunnuksen alaiset kansainvälistetyt verkkotunnukset otettiin käyttöön. Koska IDNA2008-pöytäkirja sallii näiden kirjainmerkkien käytön, pidetään tarkoituksenmukaisena antaa ne käyttöön unionin virallisten kielten tukemiseksi. Liitteen päivityksestä on kuultu EU:n jäsenvaltioita, ehdokasmaita ja ETA:n jäsenvaltioita ennen näitä uusia merkkejä sisältävien verkkotunnusten lisäämistä siihen. (5) — Kroatia liittyi Euroopan unioniin 1 päivänä heinäkuuta 2013. Näin ollen Kroatialla olisi oltava mahdollisuus rekisteröidä sille asetuksen (EY) N:o 874/2004, sellaisena kuin se on muutettuna, 8 artiklan mukaisesti varatut verkkotunnukset. (6) — .eu-aluetunnusta koskevien asetusten sisällyttäminen Euroopan talousalueesta tehtyyn sopimukseen mahdollistaa sen, että yritykset, joiden sääntömääräinen kotipaikka, keskushallinto tai päätoimipaikka on Islannissa, Norjassa tai Liechtensteinissa, Islantiin, Norjaan tai Liechtensteiniin sijoittautuneet organisaatiot sekä Islannin, Norjan ja Liechtensteinin asukkaat voivat rekisteröidä verkkotunnuksia .eu-aluetunnuksen alle. (7) — Luettelo nimistä, joita Islanti, Liechtenstein ja Norja voivat varata, olisi siirrettävä liitteen kohdasta 2 sen kohtaan 1. (') EYVLL 113, 30.4.2002,s. 1. 2 Komission asetus (EY) N:o 874/2004, annettu 28 päivänä huhtikuuta 2004, .eu-aluetunnuksen perustamista ja käyttöä koskevista P P ja käyt yleisistä toimintasäännöistä ja rekisteröintiä koskevista periaatteista (EUVL L 162, 30.4.2004, s. 40).